ຫວຽດນາມ ມອບສິດໃຫ້ແກ່ແມ່ຍິງ ແລະ ຊຸກຍູ້ຄວາມສະເໝີພາບ ລະຫວ່າງ ຍິງ-ຊາຍຢ່າງບໍ່ຢຸດຢັ້ງ
ວາລະປະຊຸມຄັ້ງທີ 59 ຂອງຄະນະກຳມະການທີ່ຕັ້ງບົດບາດແມ່ຍິງ ສປຊ (CSW 59)
(ພາບ: Lê Dương/TTXVN)
ວັນທີ 9/3, ວາລະປະຊຸມຄັ້ງທີ 59 ຂອງຄະນະກຳມະການທີ່ຕັ້ງບົດບາດແມ່ຍິງ ສປຊ (CSW 59) ດຳເນີນໄປຢ່າງເປັນທາງການຢູ່ສຳນັກງານ ສປຊ ທີ່ນິວຢອກ, ປະເທດ ອາເມລິກາ. ຄະນະຜູ້ແທນ ຫວຽດນາມ ເຂົ້າຮ່ວມວາລະປະຊຸມຄັ້ງນີ້ມີທ່ານນາງ ຟ້າມທິຫາຍຈ່ວຽນ, ລັດຖະມົນຕີວ່າການກະຊວງແຮງງານ, ທະຫານເສຍອົງຄະ ແລະ ສັງຄົມ, ປະທານຄະນະກຳມະການແຫ່ງຊາດເພື່ອຄວາມກ້າວໜ້າຂອງແມ່ຍິງ ຫວຽດນາມ ເປັນຫົວໜ້າຄະນະ.
ທີ່ວາລະປະຊຸມຂັ້ນສູງ CSW 59 ໃນຕອນບ່າຍວັນທີ 9/3, ທ່ານນາງລັດຖະມົນຕີວ່າການ ຟ້າມທິຫາຍຈ່ວຽນ ມີບົດກ່າວຄຳເຫັນຊີ້ແຈ້ງບັນດາຜົນງານຂອງ ຫວຽດນາມ ໃນການມອບສິດຜົນປະໂຫຍດໃຫ້ແກ່ແມ່ຍິງ. ຕາມນັ້ນແລ້ວ, ຫວຽດນາມ ປະຕິບັດການມອບສິດໃຫ້ແມ່ຍິງ, ຮັດແຄບຊ່ອງຫວ່າງເພດ ແລະ ຊຸກຍູ້ຄວາມສະເໝີພາບລະຫວ່າງ ຍິງ - ຊາຍຢ່າງບໍ່ຢຸດຢັ້ງ. ບົດບາດ ແລະ ທີ່ຕັ້ງຂອງແມ່ຍິງ ຫວຽດນາມ ໃນທຸກໆດ້ານຂອງຊີວິດເສດຖະກິດ, ການເມືອງ ແລະ ສັງຄົມໄດ້ຮັບການຍົກສູງຂຶ້ນ. ອັດຕາສ່ວນແມ່ຍິງເປັນສະມາຊິກສະພາແຫ່ງຊາດຍາມໃດກໍ່ບັນລຸລະດັບສູງໃນພາກພື້ນອາຊີ - ປາຊີຟິກ. ຫວຽດນາມ ບັນລຸໄດ້ບັນດາດັດຊະນີຈັດອັນດັບທີ່ໜ້າສົ່ງເສີມໃນການປະຕິບັດຄວາມສະເໝີພາບລະຫວ່າງ ຍິງ - ຊາຍຂອງ ສປຊ, ຢື່ນອັນດັບ 3 ໃນອາຊຽນ ແລະ ຢື່ນອັນດັບທີ 47 ໃນຈຳນວນ 187 ປະເທດໃນໂລກ. ທ່ານນາງ ຟ້າມທິຫາຍຈ່ວຽນ ໃຫ້ຮູ້ວ່າ: ຫວຽດນາມ ຕັດສິນໃຈຊຸກຍູ້ການປະຕິບັດກົດໝາຍນະໂຍບາຍກ່ຽວກັບຄວາມສະເໝີພາບລະຫວ່າງ ຍິງ - ຊາຍ ແລະ ມອບສິດໃຫ້ແກ່ແມ່ຍິງ, ພັດທະນາເສດຖະກິດຕິດພັນກັບຄວາມຄືບໜ້າທາງສັງຄົມ, ການລົບລ້າງຄວາມອຶດຫິວ, ຫລຸດຜ່ອນຄວາມທຸກຍາກ, ຮັບປະກັນບັນດາສິດຂອງແມ່ຍິງ ແລະ ເດັກຍິງໃຫ້ດີກ່ວາອີກ.
(ແຫຼ່ງຄັດຈາກ VOV)